b'\n_START_ARTICLE_\nJosefines park\n_START_PARAGRAPH_\nJosefines park er en liten park i en tidligere villahage i Homansbyen i Oslo, gjen\xc3\xa5pnet i 2015._NEWLINE_Parken ligger ved gatekrysset Josefines gate / Hegdehaugsveien, med adresse Josefines gate 21. Arelaet er 1,1 dekar._NEWLINE_I parken finnes store tr\xc3\xa6r, mindre frukttr\xc3\xa6r, stauder, plen og en lang steinkant til \xc3\xa5 sitte p\xc3\xa5. Belysningen i parken utnytter tr\xc3\xa6rne og l\xc3\xb8vet. Gjerdet rundt parken er beholdt og det er port fra gatekrysset og inngangen fra begge gatene. Josefines park ble designet av landskapsarkitektfirmaet Bj\xc3\xb8rbekk & Lindheim, og Kulturetaten i Oslo kommune har hatt ansvar for kunsten._NEWLINE_Den seks meter h\xc3\xb8ye skulpturen Frondi tenere e belle av Fredrik Raddum st\xc3\xa5r vest i parken og innenfor porten st\xc3\xa5r den lille metallskulpturen \xc2\xabDen proteksjonistiske h\xc3\xb8na\xc2\xbb._NEWLINE_Parken forvaltes av Bydel Frogner._NEWLINE_Villaen som den opprinnelige hagen h\xc3\xb8rte til, er tegnet av Georg Andreas Bull i nygotisk stil og sto ferdig i 1863. Fra den gamle villahagen ble kj\xc3\xb8pt av kommunen og opparbeidet som offentlig park tidlig i etterkrigstiden, het den Hygeaparken. Fra ca. 2012 ble parken brukt som riggplass i forbindelse med oppgraderingen av Bogstadveien.'